একপর্যায়ে জিয়াউর রহমান সমর্থিত স্কুল শিক্ষক আইয়ুব আলী, তার ছোট ভাই উকিল উদ্দিন ও ভাইপো রুহুল আমিন দলবল নিয়ে সালামের লোকজনদের ওপর ধারালো অস্ত্রশস্ত্রে সজ্জিত হয়ে অতর্কিত হামলা চালিয়ে ঘরবাড়ি ভাঙচুর করে।  এই ঘটনার প্রতিবাদ করতে গেলে বাতেন (৩০), মজিবর রহমান (৪৫), নুরুজ্জামান (৪৫), শহিদুল ইসলাম (২৫), সালাম (৩৫), সিরাজুল ইসলাম (৩০), মারুফ হোসেন (৩২), নুরুজ্জামান (২৫), সালেহা বেগম (২৮) ও আনোয়ারা বেগম (৩৮) গুরুতর আহত হয়। ঘটনার সূত্র ধরে রাত ৮টায় আহতদের পক্ষে একটি মিছিল নাগেশ্বরী উপজেলা চত্বরে এসে উপজেলা প্রশাসনকে না পেয়ে স্কুল শিক্ষক আইয়ুব আলীর ওপর হামলা চালায়। এতে আইয়ুব আলী গুরুতর আহত হলে রংপুর মেডিকেল হাসপাতালে নিয়ে যাওয়ার পথে রাত ২টায় তিনি মারা যান। গতকাল দুপুর আড়াইটায় গুরুতর আহত আবদুস সালাম রংপুর মেডিকেল  কলেজ হাসপাতালে চিকিৎসাধীন অবস্থায় মারা যায়।